Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast saatesse!
Ameerikas tähistatakse täna iseseisvuspäeva,
mis televaatajate jaoks mujalt maailmast
ei pruugi midagi tähendada,
kuid meie rahva jaoks...
Milline õnnistus see rahvas on olnud!
Me saadet näidatakse üle maailma
ja ma tean, et Ameerika kohta on palju vastakaid ja vastuarvamusi.
Olen kogenud seda mööda ilma ringi rännates.
Ameeriklased pole kohe kindlasti mitte täiuslikud
ja Ameerika pole täiuslik.
Kuid me oleme nautinud Jumala õnnistusi
ja Tema küllust,
mille sarnast pole eeldavasti kogenud ükski teine rahvas maailmas.
Jumal on õnnistanud me maad ja rahvast,
mis on rajatud kristlikele printsiipidele.
Ja isegi, et me oleme neist kaugele kõrvale kaldunud,
usun ma siiski, et me oleme õnnistatud Jumala poolt
ja ma lihtsalt tänan Jumalat selle rahva eest.
Me Perede Piiblikonverentsi külastasid osad inimesed Inglismaalt.
Meil on iseseisvuspäeva ajal alati nädalane konverents
ja siin näete me konverentsi viimast päeva
Colorado Springsis.
Sinna tulevad ka me piiblikoolide direktorid
Inglismaalt ja teistest paikadest.
Nad on täiega hämmingus me kristlaste patriotismist
ja me armastusest oma maa ja rahva vastu.
Nii et, sa võid ju olla kriitiline ja rääkida kõigest, mis on valesti,
kuid samas on Jumal teinud ka väga palju häid asju.
4. juuli on päev,
mil 1776. aastal kuulutati välja me rahva iseseisvus
ja lahku löömine Suurbritanniast.
Meist sai iseseisev rahvas.
Läbisime rohkeid võitlusi ja sõdasid, mille jooksul toimus nii mõndagi,
kuid iseseisvuspäev on päev, mida me tähistame
ja ma olen nii tänulik Jumalale selle rahva eest.
"Õiglus ülendab rahvast,
aga patt on teotuseks rahvahõimudele." (Õp. 14:34)
Jumal õnnistab meid, kui jätkame teed koos Temaga,
kuid kui hülgame Ta teed, peame ise hakkama saama.
Kes hülgab Jumala, jääb sõltuma vaid iseendast.
Oleme viimase kolme saate jooksul rääkinud teemal "Vaim, hing ja ihu".
Jumal ilmutas mulle selles õpetusest peituvat tõde,
mis muutis kogu mu elu.
Olen jaganud mitmeid piiblisalme nagu Efeslastele 4:24,
kus on öeldud, et meis loodud uus olemus
on loodud tõelises õiguses ja pühaduses.
1 Johannese 4:17
"Sest nii nagu on Jeesus oleme meiegi selles maailmas."
Me pole mingis tulevases maailmas, aga selles siin, mis juba olemas.
Ainus viis, kuidas seda mõista, on vaimsel tasandil.
1 Korintlastele 6:17
"Aga kes hoiab Issanda poole, see on temaga üks vaim."
Kreeka keeles tähendab see "üks" identne olemist.
Me oleme vaimses mõttes Jeesusega identsed.
Galaatlastele 4:6 ütleb: "Et te olete aga pojad,
siis on Jumal läkitanud teie südamesse oma Poja Vaimu,
kes hüüab: Abba! Isa!”"
Oleme rääkinud 1 Johannese 3:9 põhjal sellest,
et me vaim ei saa teha pattu ja me oleme täielikult muudetud.
Osa inimesi ütlevad nende tõdede kohta:
"Jah, need vastasid tõele siis, kui ma uuesti sündisin,
kuid te ei saa aru - ma olen teinud pattu!"
Olgu siis tegu mõne tohutult suure patuga,
mis on pannud su süütunde alla
ja sa mõtled, kas Jumal suudab seda eales andestada?
Või sa oled teinud pidevalt mingeid väikesi patte,
põrudes erinevates eluvaldkondades.
Kuniks oled aja jooksul muutunud nii teadlikuks oma patust.
Sa ütled, et kõik see puhtus, pühadus ja õige olemine Jumala ees,
mida uuestisünni ja uueks saamise kaudu kogesid,
on kõik kaduma läinud, sest oled teinud pidevalt pattu.
Kuid ma jagasin me eelmises saates Efeslaste 1:13 põhjal,
kus on öeldud, et niipea, kui sa uskusid,
said sa ka pitseeritud Püha Vaimu tõotuse pitseriga.
Jumal pitseeris su.
Johannese 4:24 on öeldud: "Jumal on Vaim
ja kes teda kummardavad,
peavad teda vaimus ja tões kummardama.”
Miks me peame Teda vaimus ja tões kummardama?
Sest su vaim on ainus osa sinust,
mis on pühitsetud, täiustatud ja puhastatud
ja seega ka väärt sisenema Jumala ligiollu.
Sa pole oma füüsilise ihu, tegude ja mõtete poolest väärt
Jumalaga suhtlema.
Kui aga sünnid vaimus uuesti,
paneb Jumal su sisse täiesti puhta ja püha vaimu,
mis on sama puhas ja püha kui Jeesus.
Oma vaimu poolest on sul sama palju õigust
minna Jumala ette ja suhelda Temaga
kui seda on Jeesusel,
sest sinu sisse on pandud Jeesuse Kristuse Vaim.
Roomlastele 8:9
"Kellel ei ole aga Kristuse Vaimu, see ei ole tema oma."
Kuid Kristuse Vaim elab sinu sees.
Kui Efeslaste 1:13 ütleb,
et sa oled pitseeritud Püha Vaimi tõotuse pitseriga,
siis see on nii oluline mu jaoks.
See pole miski, mille Jumal mulle annab
ja mille ma saan kuidagi tuksi keerata.
Kui pääste tähendaks Jumala andestust vaid teatud piirini,
kus Ta puhastab sind, paneb sind kindlana seisma
ja suunab sind õiges suunas
ning siis jätab su lihtalt ilma hooleks...
Kui see olekski vaid kogu pääste olemus,
siis teise korra puusse panek
oleks ju võrdeline juba esimese korra omaga.
Kuid pääste tuum ei seisne selles.
Küsimus pole selles,
et Jumal püüaks sind nüüd paremini käituma saada
kui enne uuestisündi.
Ei! Sa oled seespidiselt täiesti muutunud
ja su vaim ei kõigu kunagi.
Su vaim on pühitsetud ja täiuslik igaveseks.
Vaatame Heebrea kirja, et seda kõike paremini selgitada.
Teie, kes te mu saadet regulaarselt vaatate,
teate, et õpetasin alles hiljaaegu samal teemal
ja võite mõelda nüüd, et kordan end.
Kuid Jumala asju peabki kordama.
See on miski, mida enamus inimesi ei mõista.
Ma olen kuulnud seda lugu sadu ja tuhandeid kordi
ja õpetanud sellest, kes teab kui palju.
Kuid see õnnistab mind ikka veel igakord, kui sellest kuulen.
Tegu on loogilise asjade arenguga.
Kui sünnid uuesti, saad sa vaimu,
mis on loodud õiguses ja täielikus pühaduses.
Su vaim sai pitseeritud Püha Vaimuga.
Nii et, kui teed pattu, jääb see patt selle pitseri taha pidama
ja su vaim on Jumala silmis endiselt püha.
Jumal on Vaim ja Ta näeb sind läbi vaimusilmade.
Heebrealaste 9:12 peituvad imelised tõed,
mis käivad käsikäes kõige eelpool öelduga.
"Siis ta läks sisse mitte sikkude ja vasikate verega,
vaid iseenda verega,
minnes ühe korra kõige pühamasse paika,
saavutas ta meile igavese lunastuse."
Tahan selgitada seda lähemalt ja tean, et täna sellega lõpule ei jõua.
Tahan käsitleda seda igavese lunastuse teemat
ka järgmistes saadetes.
Kuid las ma tuua täna esile teatud asjad
ja jätkata siis nendega põhjalikumalt järgmisel nädalal.
Siin on öeldud, et Ta sisenes kõige pühamassa paika
vaid korra,
kinkides sulle seeläbi igavese lunastuse.
Efeslastele 1:7 põhjal tähendab lunastus
andestust su pattude eest.
See on see, millest seal räägitakse.
Issand ostis sulle igavese lunastuse pattude eest.
Tead sa, et enamus kristlasi ei mõista seda?
Enamus kristlasi usub,
et kui nad võtsid Jeesuse vastu ja sündisid uuesti,
siis nad said andeks oma mineviku patud.
Kuid igat pattu, mida nad peale seda teevad,
tuleb eraldi üles tunnistada ja sellest meelt parandada,
et saada andeks.
Selles mõtteviisis on veel ka kaks varianti.
Osa inimesi ütleb,
et kui sa ei tunnista igat viimset kui oma pattu
ega kuuluta Kristuse verd nende üle -
seda siis juba peale uuestisünni kogemust,
siis sa ei pääse ka taevasse.
Ehk siis, sa võid elada Jumalaga 20-30 aastat,
kuid kui teed pattu ega saa seda üles tunnistatud,
läheksid surres põrgusse.
See on nüüd see kõige äärmuslikum tõlgendus.
Vähem äärmuslikum on see,
et ikka tuleb kõik oma patud tunnistada,
kuid sa ei lähe põrgusse iga oma patu pärast,
vaid nende kõige suuremate.
Kui aga suuremad on üles tunnistatud,
võib su elus olla palju üles tunnistamata patte
ja sa pääsed ikkagi taevasse.
Kuid see pole mingi olemine, sest Jumal ei suhtle sinuga seal
ega vasta su palvetele.
See on väiksema karistusega tõlgendus veendumusest,
et kaotad oma pääste, kui sul on üles tunnistamata patte.
Kuna olen sellest juba rääkinud, siis väga sügavale enam ei kaevu,
kuid las ma öelda sulle - seda on võimatu teha!
Ma ei tea, kas oled sellele kunagi tõeliselt mõelnud,
kuid kui su pääste sõltuks sellest,
et pead tunnistama üles iga viimse kui oma patu,
paludes nende üle Jeesuse verd ja lepitust,
siis võid olla kindel, et sa ei saa sellega hakkama.
Sest patt ei ole vaid mingid suured asjad,
mida me valesti teeme.
Patt on ka see, kui jätame midagi head tegemata.
Igaüks meis põrub selles, et jätame midagi tegemata.
Me ei palveta nii palju, kui peaks.
Me ei armasta teisi inimesi ega mõtle nende peale.
Me oleme nii enesekesksed.
Me ei uuri Piiblit ega palveta.
Me ei tee sisuliselt ühtki asja nii nagu peaks!
See on langenud inimese loomuses olla ebatäiuslik ja mitte täiuslik.
Keegi meist ei tee midagi täiuslikult.
Ma olen käinud koos Jumalaga 40 aastat
ja olnud uuestisündinud 50 aastat.
Kuid need 40 aastat on olnud väga lähedane elu koos Jumalaga,
kus olen elanud parimal moel kui eales varem.
Olen aidanud inimesi ja palju head on sündinud,
kuid ometi pole ma see inimene, kes ma olema peaksin.
Ma ei tee ikka veel kõike täiuslikult.
Olen endiselt rohkem keskendunud iseendale kui teistele.
Kui peaksin end nüpeldama, oleks selleks põhjust enam kui küllaga
Kuid mu mõte on selles, et keegi meist ei tee kõike täiuslikult.
Vahet pole, kes sa oled.
Ja on asju, mille osas me isegi ei mõista,
et me neid valesti teeme.
Nii et, kui me pääste sõltuks me endi 100% täiuslikest tegudest
või sellest, et kõik me patud saaks kindlasti üles tunnistatud,
et hoida alal oma päästet,
siis mitte keegi ei saaks sellega iialgi hakkama.
Kui ma tõesti usuks, et saaks,
võiksin su sinu uuestisünni hetkel sama hästi ka maha lüüa.
Jah, ma läheks selle eest põrgusse,
kuid see oleks sinu jaoks ainus viis pääseda taevasse.
See, et keegi tapaks su enne,
kui jõuad peale uuestisündi oma elus mingi jama kokku keerata.
Sest kui taevasse pääsemine
sõltuks absoluutselt kõige üles tunnistamisest,
ei saaks sa sellega hakkama.
Sellise õpetuse järgi on võimatu elada
ja ometi on palju neid, kes seda püüavad.
Teile aga, kes te ei usu,
et lähete üles tunnistamata patu pärast põrgu,
kuid samas usute,
et teil pole taevas ka mingit rõõmu, rahu või Jumala vastuseid,
siis ka see lugu on võimatu.
Sest nii nagu eelpool mainitud äärmusliku variandi puhul,
nii ei suuda ka teie teha kõike õigesti.
"Siis ta läks sisse mitte sikkude ja vasikate verega,
vaid iseenda verega,
minnes ühe korra kõige pühamasse paika,
saavutas ta meile igavese lunastuse."
"Temas on meil lunastus tema vere läbi." Efeslastele 1:7
Jeesus kinkis meile igavese lunastuse ja igavese pattude andestuse.
Jumal ei andesta sulle vaid neid patte, mis tehtud enne päästetud saamist,
vaid Ta andestab sulle nii su mineviku, oleviku
kui ka tuleviku patud, mida sa pole veel teinudki.
Jumal andestas kogu maailma patud.
Mitte vaid kristlaste omad, kelle osas Ta teadis,
et nad võtavad Ta ükspäev vastu.
Jumal andestas kogu maailma patud.
1 Johannese 2:2
"Tema on lepitusohver meie pattude eest,
kuid mitte üksnes meie, vaid ka terve maailma pattude eest."
Teadsid sa,
et ka uskmatute pattude eest on juba makstud?
Nad ei lähe põrgu oma erinevate pattude pärast.
Johannese 16:8-9 on öeldud, et Jumal saadab Püha Vaimu,
kes toob maailmale selguse patu, õiguse ja kohtu kohta.
Johannese 16:9 on aga öeldud,
et patt on see, et inimesed ei usu Jumalasse.
Ainus patt, mille Püha Vaim inimestes esile toob, on see,
et nad pole uskunud Jeesusesse.
Küsimus pole patutegudes, mis saadaksid inimesi põrgusse,
sest Jeesus on nende kõigi eest juba maksnud.
1 Johannese 2:2 ütles ju, et Jeesus on lepitusohver
nii meie kui kogu maailma pattude eest.
Jeesus on ühe ohvriga maksnud kogu maailma pattude eest.
Iga inimese iga viimse kui patu eest, mis pole enam probleem.
Kuid mis siis on probleem?
See, kas oled võtnud Jeesuse vastu kui oma pattude eest tasuja?
Või püüad sa ise nende eest tasuda,
püüdes käituda paremini ja olla parem inimene?
Jeesus on juba maksnud iga viimse kui patu eest,
mistõttu ainus asi, millest igaüks peab aru andma,
on küsimus: kas oled võtnud Jeesuse oma isiklikuks Issandaks vastu?
Oled sa võtnud vastu Tema pääste?
Usud sa, et Teda karistati ja Ta suri sinu pattude eest,
et sa võiksid olla õige Jumala ees?
Või loodad sa omaenda headuse peale?
See on ainus oluline küsimus.
Püha Vaim mõistab hukka vaid ühe patu -
Jeesuse mittetundmise.
Jeesus ise aga on juba andestanud kõik su patud.
Nii mineviku, oleviku kui tuleviku omad.
See lükkab ka ümber õpetuse,
et kaotad iga patustamisega oma õigsuse Jumala ees,
omamata enam võimalust olla suhtes Temaga.
Sa võid nüüd küsida, aga kuidas on lood 1 Joh. 1:9'ga?
Püüan rääkida nii kiiresti kui saan,
kuid tänasega kõike ära katta ei jõua.
Küll aga räägin järgmine kord lähemalt,
miks peame oma patte tunnistama.
See pole kuidagi seotud andestusega me vaimule.
Ütlen seda veelkord - kui sündisid uuesti,
loodi su vaim tõeliselt õigeks ja pühaks
ja seetõttu ka ei saa su vaim teha pattu.
Su vaim ei tee pattu.
Jumal on Vaim, Ta vaatab sind läbi vaimusilmade
ja tegeleb sinuga vastavalt sellele, kes sa oled oma vaimu poolest.
Küll aga oled sa võimeline tegema pattu ja sa teedki seda
oma füüsilises ihus ja hinge tasandil, mis puudutab su mõtteid ja tundeid.
Nii et jah, sul on selles vallas võimalus
sulgeda uks hingevaenlase ees ja ajada ta oma elust välja.
Seda kõike läbi oma patu üles tunnistamise.
Kuid see ei puuduta su suhet Jumalaga.
Su suhe Jumalaga on pitseeritud ja kindel,
kui oled Jeesuse oma Issandaks vastu võtnud.
Kui seda teed, sünnid oma vaimu poolest uuesti
ja see uuestisündinud loomus jääb pidama.
Nagu Heebrea kiri ütles - te olete saanud igavese lunastuse.
Kristuse Ihu tervikuna ei usu igavesse lunastusse.
Ta usub pigem hetkelisse lunastusse.
Lunastusse, mis kehtib kuni järgmise patustamiseni.
Siis aga tuleb see patt jälle üles tunnistada
ja Jeesuse verega katta.
Nii et, nende jaoks on tegu hetkest hetkesse kehtiva lunastusega.
Kuid siin on öeldud,
et Jeesus ostis meile igavese lunastuse.
Ja siis Heebrea 9:15
"Seepärast ongi tema uue lepingu vahemees selleks,
et kutsutud -
kui tema surm oli saanud lunastuseks
esimese lepingu aegsetest üleastumistest -
saaksid kätte igavese pärandi tõotuse."
Paljude kristlaste jaoks on see võõras mõte.
Paljud kristlased usuvad,
et see pärand kehtib vaid kuni järgmise patustamiseni.
Ja sõltuvalt sellest, kuidas nad siis käituvad,
nad kas kaotavad selle pärandi,
või kui nad parandavad meelt, siis nad saavad selle tagasi
ja nad sünnivad uuesti uuesti.
Nad on sellises pidevas kõikumises - sisse-välja suhtes Jumalaga.
Kuid siin on öeldud, et sa saad igavese pärandi.
Kui sõnad üldse tähendavad midagi ja ma usun, et tähendavad,
siis Piibel ütleb siin,
et meile kuulub igavene lunastus ja andestus me pattude eest.
Meile kuulub igavene pärand.
Kui mul vaid oleks aega,
et sellest kõigest konteksti põhiselt rääkida...
See on ka põhjus, miks reklaamin kõiki me tooteid,
sest need on palju põhjalikumad kui see, mida telesaated võimaldavad.
Kogu Heebrea kiri võrdleb aga seda,
kuidas tehti asju vana lepingu ajal - Vana Testamendi seaduste ajal.
Samas on see kõik nüüd möödas
ja Jumalal on uued viisid, kuidas meiega suhelda.
Heebrea kiri aga siis võrdleb asjade tegemist
vana ja uue lepingu ajal.
Vana lepingu ajal toodi iga patu eest ohver,
et leida lepitust oma patu eest.
Seal oli üks pidev vere voolamine.
Tol ajal puudus tõeline ohver
ja ohverdatud loomad olid vaid kui sümbol ja vari sellest,
mida Jeesus tuli tegema.
Samas on see täiesti võimatu,
et looma veri suudaks eales lunastada mind mu patust.
Loomad olid vaid kui vari ja sümbol
ja seetõttu tuli neid Vana Testamendi ajal
ikka ja jälle kasutada.
Täna aga on meil Jeesus, kes pole millegi sümbol ega vari,
vaid kes on ehe ohver.
Jeesus on kinkinud meile igavese lunastuse.
Üks ohver tõi esile igavese lunastuse.
See tõi esile ka igavese pärandi - Heebrealastele 9:12, 15.
Heebrea kiri näitab meile, et meil on üks parem leping
ja üks parem viis, kuidas suhelda Jumalaga.
Üks osa sellest on see,
et sa ei pea minema iga patustamise peale Jumala ette,
arvates, et Jumal on vihane ja pahane su peale
ning tõmbub sinust eemale.
Või et Ta viskab su üldse Kristuse Ihust välja.
Sa ei pea koguaeg meelt parandama ja ikka ja jälle uuesti sündima.
Piibel ei räägi mitmekordsest uuestisünnist.
Seal on juttu vaid korra uuesti sündimisest.
Nii nagu sa sünnid siia ilma vaid korra,
nii sünnid sa ka vaimses mõttes uuesti vaid korra.
Sa ei saa seda kaotada ja pendeldada edasi-tagasi.
Tegu on igavese lunastusega ja igavese pärandiga.
Nii ei pea me ka mõtlema, et me patud ja möödalaskmised
on koguaeg kui midagi uut Jumala jaoks.
Jumal teadis juba ette kõigest, mida sa eales tegema hakkad
ja Jeesus on juba maksnud kõigi nende pattude eest.
Isegi nende eest, mida sa veel teinud pole.
Keegi võib nüüd mõelda:
"Kuidas saab Jumal andestada pattu,
mida pole veel tehtudki?"
No sa parem usu, et saab,
sest Ta suri su pattude eest vaid korra ja seda 2000 aastat tagasi.
Kui Jeesus poleks maksnud 2000. a. tagasi su pattude eest,
siis need poleks ka makstud.
Ta ei võta enam täna taevas inimeste patte vastu,
seal nende eest kannatades.
Ta on seda juba teinud!
Ta maksis su pattude eest juba ette ära.
Pattude eest, mis polnud veel tehtudki.
Meid polnud Jeesuse surma ajal veel olemaski
ja me polnud teinud veel ühtki pattu.
Ja ometi võttis Ta kõik mu patud omaenda ihus kanda,
viies need ristile.
1 Peetruse 2:24.
Patud, mida ma polnud veel teinudki!
Ma ei tea, kuidas Jumal seda teeb,
kuid Ta kandis hoolt asjade eest, mida ma saan alles tulevikus tegema.
Mitte vaid nende eest, mis toimusid enne mu päästmist,
aga kõige eest - läbi kogu mu elu.
Jumal võttis need patud ja andis need Jeesuse kanda,
kes maksis kõigi mu pattude eest ja lunastas mind Jumalale igaveseks.
Ta on kinkinud mulle igavese pärandi.
On see alles võimas!
See on muutnud mu elu.
Keegi ütleb: "Nojah, nüüd on sul siis luba teha pattu!"
Hoopis vastupidi.
See on pannud mind hoopis teenima Jumalat.
Olen tänulik Jumalale, et võin õpetada sellest kõigest,
kuid mul on samas hea meel,
et keegi ei saa öelda, et teen seda patu õigustamiseks.
Ma elan pühamat elu
kui eeldavasti ükski teine selle saate vaataja.
Kui vaataksid mu tegusid
ja võrdleksid neid enamuse teiste inimeste omadega,
siis ma otsin Jumalat rohkem ja uurin Piiblit rohkem,
tehes üldse kõike palju rohkem.
Ma ei ütle seda kelkimisena,
või otsekui väites, et Jumal võlgneb mulle midagi.
Tahan lihtsalt öelda,
et kogu tänane õpetus ei pane mind rohkem patustama.
Tiituse 1:11-12 on öeldud,
et Jumala arm on ilmunud kõigile inimestele,
õpetades meid hülgama jumalakartmatust ja maiseid viise.
Jumala arm õpetab sind, kuidas elada püha elu.
Me tänane saateaeg on läbi,
kuid tahan julgustada sind hankima endale need materjalid.
Sa lihtsalt pead tellima need endale, sest neist oleks sulle palju kasu.
Meil on ka DVD'de ja CD'de komplektid saadaval.
Nii et, kuula järgnev reklaam ära ja telli endale need materjalid.
Mina aga jätkan õpetusega vaimu, hinge ja ihu teemal
juba järgmisel korral,
nii et vaata meid siis taas nädala pärast!
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD".
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvivajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Kui aga soovid meile kirjutada,
siis tee seda ekraani ülaosas asuval aadressil.
Tegu on Andrew Wommacki teenistuskeskusega Euroopas.
Loodame sinust kuulda juba täna!
Tahan kutsuda sind üles palvetama me piiblikoolide pärast.
Teemad, mida saateis käsitleme, on vaid kui jäämäe tipp.
Meil on aga nii palju enamat su jaoks, et Jumala Sõna võiks muuta su elu.
Enamus inimesi ei tea, kust alustada või mida teha,
kuid selleks me piiblikoolid ongi.
Läbid meiega 2 aasta jooksul kogu Jumala Sõna
ja ma võin garanteerida sulle, et väljud sealt võidukalt
ning täie arusaamaga Jeesuse võidust Saatana üle.
Näed ekraanil me Piiblikooli infot, nii et võta meiega ühendust.
Usun, et see oleks sulle suureks õnnistuseks.
Nii et, helista või kirjuta meile juba täna.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Kogu vajalik info leitav siis Andrew kodulehelt www.awme.net
Tahan kutsuda kõiki liituma minuga minu Lõuna-Aafrika tuuril.
See on mu teine reis sinna.
Ma kõnelen erinevatel aegadel ja erinevates kohtades.
Seda ka mu hea sõbra Arthuri koguduses.
Me teenistused toimuvad iga päev nii lõunastel kui õhtustel aegadel.
Saab olema imeline aeg Issandas,
kuid vaata juba lähemalt mu kodulehelt järgi.
Täpsem info www.awme.net
Ma saan külastama ka Ugandat
ja me teenistused toimuvad pildil näha olevas hotellis.
Me teenistused toimuvad iga päev nii lõunastel kui õhtustel aegadel.
Tule ja liitu meiega ning saa õnnistatud!
Tõlge: Anne-Ly Raukas